Razdjel: 109 MINISTARSTVO PRAVOSUĐA I UPRAVVE I DIGITALNE

TRANSFORMACIJE

Glava 75: Općinsko kazneno državno odvjetništvo u Zagrebu

Aktivnost: A6420001 Progon počinitelja kaznenih djela

OBRAZLOŽENJE OPĆEG DIJELA FINANCIJSKOG PLANA ZA 2025. GODINU

TE PROJEKCIJE ZA 2026. I 2027. GODINU

PRIHODI I PRIMICI

Prihodi poslovanja za 2025. godinu planirani su iz dva izvora i to:

* Izvora 11 Opći prihodi i Opći prihodi i primici u iznosu od 6.640.841,00 Eur-a,
* Izvora 31 Vlastiti prihodi u iznosu od 4.470,00 Eur-a.

Prihodi poslovanja za 2026. godinu planirani su iz dva izvora i to:

* Izvor 11 Opći prihodi i primici u iznosu od 6.818.093,00 Eur-a i
* Izvor 31 Vlastiti prihodi u iznosu od 4.570,00 Eure.

Prihodi poslovanja za 2027. planirani su iz dva izvora i to:

* Izvor 11 Opći prihodi i primici u iznosu od 6.892.557,00 Eur-a i
* Izvor 31 Vlastiti prihodi u iznosu od 4.670,00 Eur-a.

Vlastiti prihodi odnose se na prihode ostvarene od zakupnine poslovnog prostora i fotokopiranja spisa.

RASHODI I IZDACI

Za 2025. planirani su ukupni rashodi poslovanja u iznosu od 6.645.311,00 Eur-a i to 5.624.768,00 Eur-a za rashode za zaposlene, 991.030,00 Eur-a za materijalne rashode, 5.742,00 Eur-a za financijske rashode, 25.771,00 Eur-a za nabavu nefinancijske imovine.

U 2025. godini planirani su rashodi za zaposlene u iznosu od 5.624.768,00 Eur-a i to iznos od 4.650.015,00 Eur-a za plaće, za prekovremeni rad službenika i namještenika iznos od 98.000,00 Eur-a, za materijalna prava pravosudnih dužnosnika, službenika i namještenika iznos od 156.000,00 Eur-a i iznos od 720.753,00 Eur-a za doprinos za zdravstveno osiguranje.

Na dan 31. listopada 2024. u Općinskom kaznenom državnom odvjetništvu u Zagrebu bila su zaposlena 46 zamjenika općinskog državnog odvjetnika, 91 službenik i 10 namještenika. Izračun rashoda za zaposlene napravljen je na temelju stvarnog broja zaposlenih osoba na dan 30. listopada 2023. sukladno važećim zakonskim propisima i pravima koje zaposlene osobe ostvaruju prema Kolektivnom ugovoru za državne službenike i namještenike, a sve u skladu s limitom koji je odobren i uputom koja je dana. Obzirom da su tijeku natječaji za popunu 19 zamjeničkih mjesta i natječaji za popunu sistematiziranih, ali nepopunjenih službeničkih radnih mjesta., evidentno je da iznos određen za rashode za zaposlene neće biti ni približno dovoljan za plaće, obzirom da je dodijeljeni limit baziran na broju zaposlenih kojima je plaća za svibanj isplaćena u mjesecu lipnju 2024. Stoga očekujemo da ovako definirani limiti neće imati utjecaj na izradu Plana popunjavanja slobodnih zamjeničkih mjesta za 2025. godinu, odnosno da će biti odobreno novo zapošljavanje zamjenika i zapošljavanje novih službenika i namještenika unatoč limitu kako je definiran u ovom trenutku. Prema okvirnim mjerilima Općinsko kazneno državno odvjetništvo u Zagrebu trebalo bi imati 82 zamjenika, a trenutno ih ima 46, od kojih je jedan zamjenik udaljen od obavljanja dužnosti Planiranim imenovanjima broj zamjenika bio bi 65 što je opet za 17 manje od broja određenog okvirnim mjerilima. Pravilnikom o unutarnjem redu Općinskog kaznenog državnog odvjetništva u Zagrebu sistematizirana su 211 radna mjesta službenika i namještenika, a na dan 31. listopada 2024. bilo je popunjeno 101 radno mjesto, što je za 110 manje od sistematiziranih radnih mjesta. Obzirom da sada jedan zapisničar radi za 4 rješavatelja, a standard je da radi za 2 rješavatelja, nužno je zapošljavanje novih službenika obzirom da će imenovanjem novih zamjenika taj omjer biti još nepovoljniji. Stoga očekujemo da ovako definirani limiti neće imati utjecaj na izradu Plana popunjavanja slobodnih zamjeničkih mjesta za 2025. godinu, odnosno da će biti odobreno novo zapošljavanje zamjenika unatoč limitu kako je definiran u ovom trenutku.

Na poziciji 3237 intelektualne i osobne usluge planirana su sredstva u iznosu od 525.000,00 Eur-a koja će se utrošiti za plaćanje troškova vještačenja, prevođenja, usluga odvjetnika i branitelja po službenoj dužnosti koji se iz godine u godinu povećavaju obzirom da je sve više predmeta u kojima je potrebno provesti vještačenja.

Na poziciji 4231 prijevozna sredstva u cestovnom prometu planirana su novčana sredstva u iznosu od 19.271,00 koja se planiraju utrošiti za podmirenje troškova financijskog leasinga za dva službena vozila nabavljena 2021., 2022. i 2024. godine a ostatak se namjerava utrošiti za nabavu novog službenog automobila putem financijskog leasinga obzirom da je četvrto vozilo kojim se koristi Općinsko kazneno državno odvjetništvo u Zagrebu proizvedeno 2004. godine kao takvo staro i podložno učestalom kvarenju.

Za 2026. planirani su ukupni rashodi poslovanja u iznosu od 6.818.093,00 Eur-a i to 5.786.896,00 Eur-a za rashode za zaposlene, 1.005.000,00 Eur-a za materijalne rashode, 5.432,00 Eur-a za financijske rashode, 25.335,00 Eur-a za nabavu nefinancijske imovine.

Rashodi za zaposlene u iznosu od 5.786.896,00 Eur-a planirani su za 2026. godinu na bazi broja zaposlenih pravosudnih dužnosnika, službenika i namještenika na dan 30. listopada 2024. u Općinskom kaznenom državnom odvjetništvu u Zagrebu, a u skladu s odobrenim limitima. Obzirom na očekivana imenovanja novih zamjenika i popunjavanja radnih mjesta službenika i namještenika za očekivati je da iznos planiran u skladu s odobrenim limitima neće biti dostatan.

Za 2027. planirani su ukupni rashodi poslovanja u iznosu od 6.892.557,00 Eur-a i to 5.862.600,00 Eur-a za rashode za zaposlene, 1.012.170,00 Eur-a za materijalne rashode, 5.181,00 Eur-a za financijske rashode, 17.276,00 Eur-a za nabavu nefinancijske imovine.

Rashodi za zaposlene u iznosu od 5.862.600,00 planirani su za 2027. godinu na bazi broja zaposlenih pravosudnih dužnosnika, službenika i namještenika na dan 30. listopada 2024. u Općinskom kaznenom državnom odvjetništvu u Zagrebu, a u skladu s odobrenim limitima. Obzirom na očekivana imenovanja novih zamjenika i popunjavanja i radnih mjesta službenika i namještenika za očekivati je da iznos planiran u skladu s odobrenim limitima neće biti dostatan.

PRIJENOS SREDSTAVA IZ PRETHODNE I U SLJEDEĆU GODINU

Općinsko kazneno državno odvjetništvo u Zagrebu nije planiralo prijenos sredstava iz prethodne u slijedeću godinu.

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 508.477,55 Eur-a | 540.284,51 Eur-a |
| Dospjele obveze | 3.817,26 Eura | 3.016,80 Eur-a |

Dospjele obveze – obveze iz prosinca 2023. odnosno lipnja 2024. koje se većim dijelom odnose na račune dobavljača su plaćene u siječnju 2023. godine odnosno u srpnju 2023. godine,

OPĆINSKA DRŽANA ODVJETNICA

Erika Korade